|  |  |
| --- | --- |
|  **ΕΛΛΗΝΙ****ΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ****ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΚΡΗΤΗΣ**ΠΕΡΙΦΕΡΕΙΑΚΟ ΚΕΝΤΡΟΕΚΠΑΙΔΕΥΤΙΚΟΥ ΣΧΕΔΙΑΣΜΟΥ ΚΡΗΤΗΣ(ΠΕ.Κ.Ε.Σ. ΚΡΗΤΗΣ)**Ταχ. Δ/νση:** Ρολέν 4, Τ.Κ.713 05 ΗΡΑΚΛΕΙΟ**Τηλ.:** 2810246400, **Email**: pekeskritis@sch.gr**Πληροφορίες:** Γ. Στριλιγκάς**Τηλ.:** 2810246869 & 6944712278Email: striligk@sch.gr | Ηράκλειο, 21 Οκτωβρίου 2020Αριθ. Πρωτ. Φ2/1812**Προς:** Διευθυντές/τριες των Ημερήσιων και Εσπερινών Γυμνασίων, Γεν. Λυκείων και ΕΠΑ.Λ. των Δ/νσεων Δ/θμιας Εκπ/σης Ηρακλείου, Λασιθίου, Ρεθύμνου, Χανίων. **Κοιν.:** 1. Π.Δ.Ε Κρήτης.
2. Διευθύνσεις Δ/θμιας Εκπ/σης Ηρακλείου, Λασιθίου, Ρεθύμνου, Χανίων.
 |

**Θέμα**: Διδασκαλία του μαθήματος των Θρησκευτικών σε συνεχόμενο δίωρο

*Αξιότιμοι κ.κ. Διευθυντές/τριες,*

Ύστερα από αιτήματα πολλών συναδέλφων θεολόγων εκπαιδευτικών, σάς ενημερώνω για τα παρακάτω:

Από το σχολικό έτος 2020-2021, το μάθημα των Θρησκευτικών διδάσκεται σύμφωνα με το νέο Πρόγραμμα Σπουδών στα Θρησκευτικά Δημοτικού-Γυμνασίου (Υ.Α. 31585/Δ2/04-03-2020, ΦΕΚ 698 Β΄) και το νέο Πρόγραμμα Σπουδών στα Θρησκευτικά Λυκείου (Υ.Α. 31603/Δ2/04-03-2020, ΦΕΚ 699 Β΄), καθώς και τα νέα Βιβλία Μαθητή, τα οποία έχουν αποσταλεί στις σχολικές μονάδες.

Το Πρόγραμμα Σπουδών στα Θρησκευτικά Δημοτικού-Γυμνασίου επισημαίνει ότι «τα προσδοκώμενα μαθησιακά αποτελέσματα επιτυγχάνονται, όταν το μάθημα διδάσκεται για κάθε τμήμα σε συνεχόμενο δίωρο κάθε εβδομάδα». Στο Πρόγραμμα Σπουδών του Λυκείου, δεν υπάρχει παρόμοια αναφορά, επειδή υπάρχουν τάξεις και τύποι σχολείων όπου το μάθημα είναι μονόωρο. Παρ’ όλα αυτά, οι διδακτικές ενότητες είναι δομημένες με βάση τη συνεχόμενη δίωρη διδασκαλία και η προτεινόμενη διδακτική μέθοδος προϋποθέτει την εβδομαδιαία οργάνωση του μαθήματος σε συνεχόμενο δίωρο.

Για τους παραπάνω λόγους, η διδασκαλία του μαθήματος των Θρησκευτικών σε συνεχόμενο δίωρο, εφόσον αυτό είναι εφικτό και σε όσες τάξεις προβλέπεται δίωρη διδασκαλία, είναι αιτιολογημένη και συστήνεται παιδαγωγικά. Εάν υπάρχουν αντικειμενικές δυσκολίες για τη συνολική ρύθμιση του ζητήματος σε ολόκληρο το σχολείο, μπορεί να εξεταστεί η δυνατότητα αυτής της ρύθμισης, τουλάχιστον, σε όσα τμήματα αυτό είναι εφικτό.

Παρακαλώ για τη βοήθειά σας σε αυτό το θέμα, με στόχο την εξεύρεση της βέλτιστης δυνατής λύσης, σε συνεργασία με τον/την θεολόγο εκπαιδευτικό.

Ο Συντονιστής Ε.Ε. κλάδου Θεολόγων

Γεώργιος Στριλιγκάς

**ΕΣΩΤΕΡΙΚΗ ΔΙΑΝΟΜΗ:**

1. Οργανωτική Συντονίστρια ΠΕ.Κ.Ε.Σ. Κρήτης